Kustība par latvisku kultūru izglītībā

Domāšanas darbnīca:

Latviskais pasaules uzskats – latviskas izglītības pamats

**„Dzirnakmeņos” 25.-26.augustā 2012.g**

**Vērtības, tēli, simboli, arhetipi un cilvēka (latvieša) psihe.**

 **Visu šo jēdzienu kopsaistīta sistematizēšana,**

**izmantojot latvisko zīmju struktūras.**

**Pamatuzstādījums:**

Cilvēks kā Būtība ir fraktālis (holons, hologramma?), kurā simboliski atspoguļojas viss Visums. Ārpus cilvēka nav nekā tāda, kas nebūtu viņā pašā. Izzināt sevi nozīmē simboliski izzināt visu Visumu. [Moderna hipotēze – nepierādīts apgalvojums, kuru plaši izmanto mūsdienu ezotērikā].

Jebkuru ārpus cilvēka esošu Dabas parādību cilvēka psihe uztver un vispirms apzīmē ar sajūtu radītu tēlu. Tēls apzīmē [simbolizē] paša cilvēka esības, eksistences konkrētu parādību (lietu, procesu izpausmi). Tēlaino reālās pasaules uztveri pēc tam tālāk papildina sajustā apjēga – atbilstošu jēdzienu radīšana.

Parādību kā daudzveidīgu lietu, procesu atveidus mēs uzkrājam un sistematizējam, salīdzinam, analizējam un sintezējam ( vispārinam), apzīmējam ar atbilstošajām zīmēm (simboliem). Mūsu domāšana kopsaistīti operē gan ar pasaules parādību (fenomenu) tēliem, gan ar jēdzieniem, piešķirot tiem atbilstošas nozīmes, izstrādājot priekšstatus un novēroto parādību tēlainos (mākslinieciskos) un jēdzieniskos (zinātniskos) aprakstus. Tad mēs atskāršam, ka runājam dažādās valodās – izmantojam dažādas zīmju sistēmas un esam spiesti vienoties par radīto tēlu un jēdzienu nozīmi, tos iespējami precīzi nodefinēt, lai spētu savstarpēji saprasties.

**Šodien īpaši svarīgi ir apzināties reālās pasaules divu savstarpēji kopsaistītu atveides ceļu pastāvēšanu – māksliniecisko un zinātnisko.**

Jēdzienus mēs varam saistīt ar atbilstošajiem tēliem. Tas mūsu zinātniskajai domāšanai atver apziņas radošās brīvības durvis, aiz kurām mājo iztēle, fantāzija, radošums, improvizācija, interpretācija un daudzlīmeņu pasaules uztvere.

Pasaules uztveres ieradumi cilvēka dzīves gaitā kļūst par šī cilvēka pasaules uzskatu.

Pasaules uzskats nav reālās pasaules absolūtā patiesība – tās ir tikai domas par realitāti. Cilvēka (cilvēces) DOMU PASAULE ir tikai REĀLĀS PASAULES ATVEIDS.

 **Vai ir iespējams sistēmisks Realitātes simbolisks atainojums?**

**Domu pasaule (gars) jau ir Realitātes simbolisks atveids ikvienā cilvēkā, cilvēku kopā.**

C i t i e m v ā r d i e m - C I L V Ē K S : augums un gars (griba, jūtas, prāts)

 **G R I B A – apzināta dzīves vajadzība, kuras apmierināšanai tiek īstenotas atbilstošās cilvēkdarbības (izziņa, apdoma, rīcība).**

Izpratne atziņas P R Ā T S Jēdzieni Zinātne

 Izjūtas emocijas J Ū T A S Tēli Māksla

 Izdarība darbības G R I B A Mērķi Saimniecība

 INSTINKTI

**SAJŪTAS (redze, dzirde, tauste)** ir visa apzinātā sākums, pamats.

**Ikviena cilvēka DOMĀŠANA ir vairāk vai mazāk izkopta, attīstīta SISTĒMISKĀ DOMĀŠANA -**

**sistēmiskums ir mūsu domāšanas un saziņas visbūtiskākais raksturojums**

**SISTĒMISKUMS – pasaules parādību (lietu un procesu) kopsaistības sakārtots atveids cilvēka domu pasaulē.**

**Apziņā vienoti pastāv parādībām (fenomeniem) atbilstošu, tēlu un jēdzienu sistēmas.**

**Tēli un jēdzieni cilvēka apziņā veido sistēmas** kāhorizontāli un vertikāli kopsaistītu domu kopumus – kopsastītu daļu veidotus veselumus, kuri savukārt kā daļas veido atkal citus veselumus – hierarhiskas struktūras.

**Tēlu sistēmas** mūsu nervu sistēmā sastāda pasaules fenomenu jeb parādību māksliniecisko, bet **jēdzienu sistēmas** - pasaules fenomenu jeb parādību zinātnisko atveidojumu. Abus šos atveidojumus sastāda tiem atbilstošas zīmes (simboli). Šīs zīmes attiecīgi apzīmē cilvēku domas- tās ir atbilstošo domu sistēmu (cilvēku domu pasauli) veidojošās daļas. Vienkāršas domas parasti izsaka ar elementāru (sīkākās daļās nedalītu) zīmju palīdzību. Šīs zīmes savukārt raksturojas ar atbilstošajiem pirmtēliem (arhetipiem) un pamatjēdzieniem. Pirmtēli jeb arhetipi ir pasaules mākslinieciskā skatījuma un redzējuma pamatā. Pamatjēdzieni savukārt ir uz šī pamata saprātīgo cilvēku tālākattīstītā zinātniskā pasaules uzskata elementi.

Solvita Lodiņa, Andris Broks